CELEX: 32018D0896
Language: lt
Date: 2018-06-19 00:00:00
Title: 2018 m. birželio 19 d. Komisijos įgyvendinimo sprendimas (ES) 2018/896, kuriuo nustatoma lengvųjų plastikinių pirkinių maišelių metinio sunaudojimo apskaičiavimo metodika ir iš dalies keičiamas Sprendimas 2005/270/EB (pranešta dokumentu Nr. C(2018) 3736) (Tekstas svarbus EEE.)

25.6.2018   
               
               
                  LT
               
               
                  Europos Sąjungos oficialusis leidinys
               
               
                  L 160/6
               
            KOMISIJOS ĮGYVENDINIMO SPRENDIMAS (ES) 2018/896
      2018 m. birželio 19 d.
      kuriuo nustatoma lengvųjų plastikinių pirkinių maišelių metinio sunaudojimo apskaičiavimo metodika ir iš dalies keičiamas Sprendimas 2005/270/EB
      
         
            (pranešta dokumentu Nr. C(2018) 3736)
         
      
      (Tekstas svarbus EEE)
      EUROPOS KOMISIJA,
      atsižvelgdama į 1994 m. gruodžio 20 d. Europos Parlamento ir Tarybos direktyvą 94/62/EB dėl pakuočių ir pakuočių atliekų (1), ypač į jos 4 straipsnio 1a dalį,
      kadangi:
      
                  (1)
               
               
                  Direktyvoje 94/62/EB reikalaujama, kad valstybės narės imtųsi priemonių lengvųjų plastikinių pirkinių maišelių sunaudojimui sumažinti, ir numatyta, kad tos priemonės turi užtikrinti, kad nebūtų viršytas tam tikras vienam asmeniui per metus tenkantis sunaudojamų lengvųjų plastikinių pirkinių maišelių skaičius arba lygiavertis svoriu išreikštas tikslas;
               
            
                  (2)
               
               
                  kad būtų galima stebėti šių maišelių sunaudojimą Sąjungos lygmeniu ir įvertinti, ar tvariai sumažintas jų sunaudojimas, reikia naudoti suderintą ataskaitų teikimo sistemą ir suderintą vienam asmeniui tenkančio metinio lengvųjų plastikinių pirkinių maišelių skaičiaus apskaičiavimo metodiką;
               
            
                  (3)
               
               
                  savo nacionalines priemones valstybės narės gali nustatyti remdamosi lengvųjų plastikinių pirkinių maišelių skaičiumi arba jų svoriu. Lengvųjų plastikinių pirkinių maišelių sunaudojimo matavimo būdai yra neatsiejami nuo nustatytų sunaudojimo mažinimo priemonių. Taigi sunaudojimo apskaičiavimo metodikoje turėtų būti numatytas apskaičiavimas ir pagal maišelių skaičių, ir pagal jų svorį, kad būtų atsižvelgta į valstybių narių galimybę rinktis vieno iš dviejų tipų sunaudojimo mažinimo priemones;
               
            
                  (4)
               
               
                  kai lengvųjų plastikinių pirkinių maišelių metinio sunaudojimo mažinimo priemonių imamasi remiantis maišelių svoriu, turėtų būti pateikiama informacija apie vidutinį lengvųjų plastikinių pirkinių maišelių svorį, kad sunaudojimo duomenis būtų galima perskaičiuoti į maišelių skaičių ir taip palyginti įvairių valstybių narių praneštus duomenis, grindžiamus lengvųjų plastikinių pirkinių maišelių svoriu arba jų skaičiumi;
               
            
                  (5)
               
               
                  labai lengviems plastikiniams pirkinių maišeliams valstybės narės gali netaikyti nacionalinių sunaudojimo mažinimo priemonių. Nepaisant to, ataskaitų teikimo įpareigojimų tikslais šie maišeliai laikomi lengvaisiais plastikiniais pirkinių maišeliais ir turi būti įtraukiami į metinio lengvųjų plastikinių pirkinių maišelių sunaudojimo ataskaitą. Apskaičiavimo pagal pajamas iš privalomų mokesčių, įmokų ir rinkliavų metodikose į tokius maišelius, kuriems taikoma išimtis, gali būti neatsižvelgta. Kad į tai būtų atsižvelgta, valstybės narės turėtų reikalauti, kad veiklos vykdytojai nurodytų visų rinkai pateiktų lengvųjų plastikinių pirkinių maišelių skaičių arba svorį, taip pat ir tų, kuriems tokie mokesčiai, įmokos ar rinkliavos netaikomi;
               
            
                  (6)
               
               
                  pakuočių ir pakuočių atliekų ataskaitų formos nustatytos Komisijos sprendime 2005/270/EB (2). Kad būtų galima teikti lengvųjų plastikinių pirkinių maišelių sunaudojimo ataskaitas, reikia nustatyti naujas formas. Todėl Sprendimas 2005/270/EB turėtų būti atitinkamai iš dalies pakeistas;
               
            
                  (7)
               
               
                  šiame sprendime nustatytos priemonės atitinka pagal Direktyvos 94/62/EB 21 straipsnį įsteigto komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Metinio sunaudojimo apskaičiavimo metodika ir ataskaitų teikimas
      Vienam asmeniui tenkantis metinis lengvųjų plastikinių pirkinių maišelių sunaudojimas apskaičiuojamas ir pranešamas vadovaujantis 2 straipsnyje nustatyta maišelių skaičiaus ataskaitos teikimo metodika arba 3 straipsnyje nustatyta maišelių svorio ataskaitos teikimo metodika.
      2 straipsnis
      Maišelių skaičiaus ataskaitos teikimo metodika
      1.   Jei valstybė narė metinį lengvųjų plastikinių pirkinių maišelių sunaudojimą skaičiuoja ir praneša pagal maišelių skaičių, ji nurodo vieną iš šių dalykų:
      
                  a)
               
               
                  bendrą savo nacionalinei rinkai pateiktų lengvųjų plastikinių pirkinių maišelių skaičių;
               
            
                  b)
               
               
                  sumą, kurią sudaro:
                  
                              i)
                           
                           
                              lengvųjų plastikinių pirkinių maišelių skaičius, apskaičiuotas pagal ekonominės veiklos vykdytojų pagal nacionalinę teisę deklaruotas arba praneštas pajamas iš privalomų mokesčių, įmokų ar rinkliavų, kuriuos vartotojai sumoka už kiekvieną lengvąjį plastikinį pirkinių maišelį, ir
                           
                        
                              ii)
                           
                           
                              savo nacionalinei rinkai pateiktų lengvųjų plastikinių maišelių, kuriems tie mokesčiai, įmokos ar rinkliavos netaikomi, skaičius, kurį pagal nacionalinę teisę pranešė ekonominės veiklos vykdytojai.
                           
                        
            2.   Valstybės narės, pranešančios metinį lengvųjų plastikinių pirkinių maišelių sunaudojimą pagal 1 dalies a punktą, reikalauja, kad ekonominės veiklos vykdytojai kiekvienais kalendoriniais metais praneštų lengvųjų plastikinių pirkinių maišelių, kuriuos jie pateikė rinkai valstybės narės teritorijoje, skaičių.
      3.   Valstybės narės, pranešančios metinį lengvųjų plastikinių pirkinių maišelių sunaudojimą pagal 1 dalies b punktą, reikalauja, kad ekonominės veiklos vykdytojai kiekvienais kalendoriniais metais praneštų lengvųjų plastikinių pirkinių maišelių, kuriuos jie pateikė rinkai valstybės narės teritorijoje ir kuriems mokesčiai, įmokos ar rinkliavos netaikomi, skaičių.
      4.   Valstybės narės, taikančios 1 dalies a punkte išdėstytą metodiką, metinio lengvųjų plastikinių pirkinių maišelių sunaudojimo duomenis pateikia naudodamos Sprendimo 2005/270/EB priedo 4 lentelę.
      5.   Valstybės narės, taikančios 1 dalies b punkte išdėstytą metodiką, metinio lengvųjų plastikinių pirkinių maišelių sunaudojimo duomenis pateikia naudodamos Sprendimo 2005/270/EB priedo 5 lentelę.
      3 straipsnis
      Maišelių svorio ataskaitos teikimo metodika
      1.   Jei valstybė narė metinį lengvųjų plastikinių pirkinių maišelių sunaudojimą skaičiuoja ir praneša pagal maišelių svorį, ji nurodo vieną iš šių dalykų:
      
                  a)
               
               
                  bendrą savo nacionalinei rinkai pateiktų lengvųjų plastikinių pirkinių maišelių svorį;
               
            
                  b)
               
               
                  sumą, kurią sudaro:
                  
                              i)
                           
                           
                              lengvųjų plastikinių pirkinių maišelių svoris, apskaičiuotas pagal ekonominės veiklos vykdytojų pagal nacionalinę teisę deklaruotas arba praneštas pajamas iš privalomų mokesčių, įmokų ar rinkliavų, kuriuos vartotojai sumoka už kiekvieną lengvąjį plastikinį pirkinių maišelį, ir
                           
                        
                              ii)
                           
                           
                              savo nacionalinei rinkai pateiktų lengvųjų plastikinių maišelių, kuriems tie mokesčiai, įmokos ar rinkliavos netaikomi, svoris, kurį pagal nacionalinę teisę pranešė ekonominės veiklos vykdytojai.
                           
                        
            2.   Valstybės narės, pranešančios metinį lengvųjų plastikinių pirkinių maišelių sunaudojimą pagal šį straipsnį, reikalauja, kad ekonominės veiklos vykdytojai pateiktų informaciją apie vidutinį lengvųjų plastikinių pirkinių maišelių svorį.
      3.   Valstybės narės, pranešančios metinį lengvųjų plastikinių pirkinių maišelių sunaudojimą pagal 1 dalies a punktą, reikalauja, kad ekonominės veiklos vykdytojai kiekvienais kalendoriniais metais praneštų bendrą lengvųjų plastikinių pirkinių maišelių, kuriuos jie pateikė rinkai valstybės narės teritorijoje, svorį.
      4.   Valstybės narės, pranešančios metinį lengvųjų plastikinių pirkinių maišelių sunaudojimą pagal 1 dalies b punktą, reikalauja, kad ekonominės veiklos vykdytojai kiekvienais kalendoriniais metais praneštų lengvųjų plastikinių pirkinių maišelių, kuriuos jie pateikė rinkai valstybės narės teritorijoje ir kuriems mokesčiai, įmokos ar rinkliavos netaikomi, bendrą svorį.
      5.   Valstybės narės, taikančios 1 dalies a punkte išdėstytą metodiką, metinio lengvųjų plastikinių pirkinių maišelių sunaudojimo ataskaitą pateikia naudodamos Sprendimo 2005/270/EB priedo 6 lentelę.
      6.   Valstybės narės, taikančios 1 dalies b punkte išdėstytą metodiką, metinio lengvųjų plastikinių pirkinių maišelių sunaudojimo ataskaitą pateikia naudodamos Sprendimo 2005/270/EB priedo 7 lentelę.
      4 straipsnis
      Sprendimo 2005/270/EB pakeitimai
      Sprendimas 2005/270/EB iš dalies keičiamas taip:
      
                  1)
               
               
                  9 straipsnis pakeičiamas taip:
                  „9 straipsnis
                  1.   Valstybės narės pateikia duomenis apie susidariusių, importuotų, eksportuotų ir perdirbtų pakuočių atliekų kiekius priedo 1, 2 ir 3 lentelėse nurodyta forma.
                  2.   Valstybės narės lengvųjų plastikinių pirkinių maišelių sunaudojimo duomenis pagal skaičių teikia priedo 4 arba 5 lentelėje nurodyta forma, o pagal svorį – priedo 6 arba 7 lentelėje nurodyta forma.“;
               
            
                  2)
               
               
                  priedas iš dalies keičiamas pagal šio sprendimo priedą.
               
            5 straipsnis
      Šis sprendimas skirtas valstybėms narėms.
      
         Priimta Briuselyje 2018 m. birželio 19 d.
         
            
               Komisijos vardu
            
            Karmenu VELLA
            
               Komisijos narys
            
         
      
      
         (1)  OL L 365, 1994 12 31, p. 10.
      
         (2)  2005 m. kovo 22 d. Komisijos sprendimas 2005/270/EB, nustatantis duomenų bazės sistemos formas pagal Europos Parlamento ir Tarybos direktyvą 94/62/EB dėl pakuočių ir pakuočių atliekų (OL L 86, 2005 4 5, p. 6).
      
         PRIEDAS
         Sprendimo 2005/270/EB priede įterpiamos 4–7 lentelės:
         
            „4 LENTELĖ
            
            
               Metinis lengvųjų plastikinių pirkinių maišelių sunaudojimas, apskaičiuotas pagal Komisijos įgyvendinimo sprendimo (ES) 2018/896
                (*1)
               2 straipsnio 1 dalies a punkte išdėstytą metodiką
            
            
                        Rinkai pateiktų lengvųjų plastikinių pirkinių maišelių skaičius
                     
                  
                         
                     
                  
                        Iš jų maišeliai, kurių sienelės storis
                     
                  
                        < 15 mikronų
                     
                     
                        15 – < 50 mikronų
                     
                  
                         
                     
                     
                         
                     
                  
               Pastabos:
            
            
                        1.
                     
                     
                        Baltas laukelis – pateikti duomenis privaloma.
                     
                  
                        2.
                     
                     
                        Pilkas laukelis – duomenys teikiami savanoriškai.
                     
                  
               5 LENTELĖ
            
            
               Metinis lengvųjų plastikinių pirkinių maišelių sunaudojimas, apskaičiuotas pagal Įgyvendinimo sprendimo (ES) 2018/896 2 straipsnio 1 dalies b punkte išdėstytą metodiką
            
            
                        Lengvųjų plastikinių pirkinių maišelių skaičius, apskaičiuotas pagal privalomus mokesčius, įmokas arba rinkliavas
                     
                  
                        Lengvųjų plastikinių pirkinių maišelių skaičius, apskaičiuotas pagal ekonominės veiklos vykdytojų deklaruotus arba praneštus privalomus mokesčius, įmokas arba rinkliavas
                     
                     
                        Ekonominės veiklos vykdytojų praneštas lengvųjų plastikinių pirkinių maišelių, kuriems privalomi mokesčiai, įmokos ar rinkliavos netaikomi, skaičius
                     
                  
                        (a)
                     
                     
                        (b)
                     
                  
                        (a) + (b)
                     
                  
                        Iš jų maišeliai, kurių sienelės storis
                     
                  
                        < 15 mikronų
                     
                     
                        15 – < 50 mikronų
                     
                     
                        < 15 mikronų
                     
                     
                        15 – < 50 mikronų
                     
                  
                         
                     
                     
                         
                     
                     
                         
                     
                     
                         
                     
                  
               Pastabos:
            
            
                        1.
                     
                     
                        Baltas laukelis – pateikti duomenis privaloma.
                     
                  
                        2.
                     
                     
                        Pilkas laukelis – duomenys teikiami savanoriškai.
                     
                  
                        3.
                     
                     
                        Jei išimtis netaikoma, nurodoma (b) vertė 0.
                     
                  
               6 LENTELĖ
            
            
               Metinis lengvųjų plastikinių pirkinių maišelių sunaudojimas, apskaičiuotas pagal Įgyvendinimo sprendimo (ES) 2018/896 3 straipsnio 1 dalies a punkte išdėstytą metodiką
            
            
                        Rinkai pateiktų lengvųjų plastikinių pirkinių maišelių svoris
                     
                  
                        Rinkai pateiktų lengvųjų plastikinių pirkinių maišelių svoris
                     
                     
                        Ekonominės veiklos vykdytojų praneštas svertinis lengvojo plastikinio pirkinių maišelio svorio vidurkis
                     
                  
                         
                     
                     
                         
                     
                  
                        Iš jų maišeliai, kurių sienelės storis
                     
                     
                        Kurių sienelės storis
                     
                  
                         
                     
                  
                        < 15 mikronų
                     
                     
                        15 – < 50 mikronų
                     
                     
                        < 15 mikronų
                     
                     
                        15 – < 50 mikronų
                     
                  
                         
                     
                     
                         
                     
                     
                         
                     
                     
                         
                     
                  
               Pastabos:
            
            
                        1.
                     
                     
                        Baltas laukelis – pateikti duomenis privaloma.
                     
                  
                        2.
                     
                     
                        Pilkas laukelis – duomenys teikiami savanoriškai.
                     
                  
               7 LENTELĖ
            
            
               Metinis lengvųjų plastikinių pirkinių maišelių sunaudojimas, apskaičiuotas pagal Įgyvendinimo sprendimo (ES) 2018/896 3 straipsnio 1 dalies b punkte išdėstytą metodiką
            
            
                        Lengvųjų plastikinių pirkinių maišelių svoris, apskaičiuotas pagal privalomus mokesčius, įmokas arba rinkliavas
                     
                  
                        Lengvųjų plastikinių pirkinių maišelių svoris, apskaičiuotas pagal ekonominės veiklos vykdytojų deklaruotus arba praneštus privalomus mokesčius, įmokas arba rinkliavas
                     
                     
                        Ekonominės veiklos vykdytojų praneštas lengvųjų plastikinių pirkinių maišelių, kuriems privalomi mokesčiai, įmokos ar rinkliavos netaikomi, svoris
                     
                     
                        Ekonominės veiklos vykdytojų praneštas vidutinis lengvojo plastikinio pirkinių maišelio svoris
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Iš jų maišeliai, kurių sienelės storis
                     
                  
                        < 15 mikronų
                     
                     
                        15 – < 50 mikronų
                     
                     
                        < 15 mikronų
                     
                     
                        15 – < 50 mikronų
                     
                     
                        (a)
                        15 – < 50 mikronų
                     
                     
                        (b)
                        15 – < 50 mikronų
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Pastabos:
            
            
                        1.
                     
                     
                        Baltas laukelis – pateikti duomenis privaloma.
                     
                  
                        2.
                     
                     
                        Pilkas laukelis – duomenys teikiami savanoriškai.
                     
                  
                        3.
                     
                     
                        Jei išimtis netaikoma, nurodoma (b) vertė 0.“
                     
                  
         
            (*1)  2018 m. birželio 19 d. Komisijos įgyvendinimo sprendimas (ES) 2018/896, kuriuo nustatoma lengvųjų plastikinių pirkinių maišelių metinio sunaudojimo apskaičiavimo metodika ir iš dalies keičiamas Sprendimas 2005/270/EB (OL L 160, 2018 6 25, p. 6).